Diari Oficial de la Generalitat Valenciana


Sumari del DOGV 3230, del 27-04-1998 (1998/3165)

RESOLUCIÓ de 14 d'abril de 1998, del director territorial de Cultura i Educació d'Alacant, per la qual s'estableix el calendari per al procés d'admissió d'alumnes en centres d'Educació Infantil, Preescolar i Educació Primària.
----------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3230

Data del DOGV
:   27-04-1998

Secció del DOGV
:   III. CONVENIS I ACTES - G) ALTRES ASSUMPTES

Número del document
:   1998/3165


Data del document
:   14-04-1998

Organisme emissor
:   Conselleria de Cultura, Educació i Ciència

Tipus de document
:   Resolució

Anàlisi jurídica

RESOLUCIÓ de 14 d'abril de 1998, del director territorial de Cultura i Educació d'Alacant, per la qual s'estableix el calendari per al procés d'admissió d'alumnes en centres d'Educació Infantil, Preescolar i Educació Primària. [1998/X3165]
  
El Decret 27/1998, de 10 de març, (DOGV del 26 de març), del Govern Valencià, regula l'admissió de l'alumnat en els centres docents no universitaris finançats amb fons públics.
  
El procediment per a l'admissió d'alumnes ha estat determinat per l'Ordre de 3 d'abril de 1998 (DOGV 08.04.98) de la Conselleria de Cultura, Educació i Ciència.
  
L'apartat 4t. de l'esmentada Ordre encarrega al director territorial l'establiment del calendari per al procés d'escolarització de l'alumnat en els centres docents sostinguts amb fons públics del seu àmbit de competència i la fixació dels terminis màxims de desenvolupament d'aquest procés. Per la disposició transitòria quarta, 2, d'aquesta ordre, ha quedat ampliat, fins el 30 d'abril de 1998, el termini per a dictar la resolució sobre el calendari al·ludit.
  
Cal, per tant, establir per al curs 1998/99, el calendari d'admissió de l'alumnat en els centres finançats amb fons públics del nivells que en aquesta resolució se citen, i els terminis màxims de desenvolupament.
  
Per això, i en virtut de les facultats que tinc conferides, resolc:
  
Primer
  
L'admissió de l'alumnat per al curs 1998/99 en els centres d'Educació Infantil, Preescolar i Educació Primària finançats amb fons públics es produirà d'acord amb aquesta convocatòria. Igualment, s'aplicarà també al primer cicle d'Educació Secundària Obligatòria en centres públics i privats concertats, per a aquelles localitats en què estiga autoritzada la realització, provisionalment, d'aquests ensenyaments en centres d'Educació Primària sostinguts amb fons públics.
  
El procés d'admissió s'organitzarà en les fases que s'indiquen tot seguit i amb subjecció al calendari següent:
  
1. Actuacions prèvies al procés d'admissió.
  
Fins al 28 d'abril, inclusivament:
  
· Constitució de les comissions municipals, de districte i sectorials d'escolarització.
  
· Confirmació de plaça en els supòsits prevists en l'apartat segon de l'Ordre de 3 d'abril de 1998, de Conselleria de Cultura, Educació i Ciència i, en els casos en què escaiga, l'assignació de lloc escolar segons el procediment establert en el mateix apartat.
  
· Publicació de les àrees d'influència, dels centres receptors de sol·licituds i de les vacants.
  
2. Presentació de les sol·licituds d'admissió i de la documentació corresponent
  
Del 29 d'abril al 13 de maig, ambdós inclusivament.
  
3. Selecció de candidats
  
Del 14 de maig al 3 de juny, ambdós inclusivament.
  
· Baremació de sol·licituds
  
· Elaboració de llistes provisionals d'alumnes admesos i no admesos, i remissió a la comissió d'escolarització. Amb aquesta finalitat, queden facultades les comissions municipals d'escolarització per fixar, segons les circumstàncies de cada localitat, la data en què els centres han d'enviar les llistes provisionals d'alumnes.
  
· Adjudicació de places als alumnes que no l'hauran obtingut en el primer centre sol·licitat.
  
· Publicació de les llistes provisionals de l'alumnat admès i no admès per part de cada centre.
  
4. Reclamacions davant l'òrgan competent de centre per al procés d'admissió d'alumnes
  
Del 4 al 8 de juny, ambdós inclusivament.
  
5. Publicació de les llistes definitives de l'alumnat admès i no admès
  
El 15 de juny.
  
6. Reclamacions davant la comissió d'escolarització, en el procés d'admissió d'alumnes en centres públics
  
Del 16 al 19 de juny, ambdós inclusivament.
  
7. Resolució de les reclamacions per part de la comissió d'escolarització, en el procés d'admissió d'alumnes en centres públics.
  
Del 20 al 25 de juny, ambdós inclusivament.
  
8. Formalització de la matrícula als centres
  
Del 26 de juny al 9 de juliol, ambdós inclusivament.
  
9. Recurs ordinari davant el director territorial de Cultura i Educació, en el procés d'admissió d'alumnes en centres públics.
  
Un mes comptador des de la recepció de l'acord adoptat per la comissió d'escolarització.
  
En els centres privats sostinguts amb fons públics, els interessats podran formular denúncia davant la Direcció Territorial de Cultura i Educació.
  
10. Tramitació de vacants en finalitzar el procés
  
Fins al 15 de juliol, inclusivament.
  
· Tramesa de les vacants a la comissió d'escolarització per part dels centres docents.
  
· Trasllat per les comissions d'escolarització de les relacions de vacants dels centres de la seua competència (annex XIV de l'Ordre) a la Direcció Territorial de Cultura i Educació (Servei d'Inspecció Educativa).
  
Segon
  
L'alumnat que necessite ser escolaritzat, una vegada finalitzat el procés ordinari de matriculació, seguirà el procediment establert en l'apartat trenta-set, 2, de l'Ordre de 3 d'abril de 1998.
  
Tercer
  
L'escolarització d'alumnes amb necessitats educatives especials es regirà per l'Ordre d'11 de novembre de 1994 (DOGV de 18.01.95), de la Conselleria d'Educació i Ciència, i les previsions que estableixen tant el Decret 27/1998, del Govern Valencià, sobre admissió de l'alumnat en els centres docents, com l'Ordre de 3 d'abril de 1998, en els seus apartats sisè, 3, K) i vint-i-tres, 2.
  
Quart
  
L'import del salari mínim interprofessional de l'any 1996 per valorar les rendes anuals de la unitat familiar (article 16 del Decret 27/1998), és de 908.880 PTA, segons va establir el Reial Decret 2.199/1995, de 28 de desembre (BOE 29.12.95).
  
Alacant, 14 d'abril de 1998.- El director territorial: José Marín Guerrero.